Reinhard Heydrich

Reinhard Tristan Eugen Heydrich (7 March 1904 – 4 June 1942), she ard-er oik poleen Germaanagh 'syn SS car eash ny Natseeyn v'eh. Ta enney mooar er myr nane jeh ard-obbreeyn y Deherree.

Va Heydrich ny hoshiagh er Ard-Oik Hickyrys y Reich (goaill stiagh y Gestapo, y Kripo, as yn SD). Chammah's shen, she Stellvertretender Reichsprotektor (Lhiass Reich-Protector, ny Reich-Protector Shallidagh) er Bohemia as Moravia v'eh. Ren eh shirveish myr eaghtyrane Chommishoon Eddyrashoonagh ny Poleenyn Kimmee (ICPC/CEPK, ta enmyssit Interpol jiu), as v'eh ny chaairliagh er Co-whaiyl Wannsee ayns Jerrey Geuree 1942, chur rish formoilaghey ny plannyn ry-hoi'n "Eaysley Jerrinagh da feysht ny h-Ewnyn" — eebyrtys as kynney-ghunverys dagh Ew 'syn Oarpey fo'n chummaltys Germaanagh.

Ta ram screeudeyryn shennaghys coontey Heydrich mastey ny feallee s'dorree 'sy reamys Natseeagh; chur Adolf Hitler sheese er myr "y dooinney lesh y chree yiarn". She kione bunnee y Sicherheitsdienst (y Çhirveish Hickyrys, SD) v'eh, reagheydys fysseree currymit lesh shirrey as neaghtyraghey yn condaigys noi'n Phartee Natseeagh lesh goaillyn fo ghlass, eebyrtyssyn, as dunveryssyn. Hug eh cooney da reaghey Kristallnacht, straih jeh soiaghyn co-oardit noi Ewnyn feie'n Ghermaan Natseeagh as ayrnyn jeh'n Austeyr er 9–10 Mee Houney 1938. Va ny soiaghyn jeant ec sidooryn soiagh yn SA as shivoilee, taghyrt chur raaue jeh'n Deherree. Tra haink eh dys Praag, hirr Heydrich dy chur jerrey da'n chondaigys noi'n chummaltys Natseeagh trooid mooghey yn chultoor Sheckagh as geebyrtey as cur gy-baase olteynyn y sthaagey Sheckagh. V'eh freggyrtagh dy jeeragh ry-hoi ny Einsatzgruppen, possanyn-kiartag hroaill ny yei ny h-armeeyn Germaanagh as varr ny smoo na daa villioon dy leih rere ard-lhiggey as gassaghey, goaill stiagh 1.3&nbsp,villioon dy Ewnyn.

Va Heydrich guinnt gy baase ayns Praag er 27 Boaldyn 1942 myr eiyrtys jeh Obbreeaght Anthropoid. Ren possan dy hidoory Sheckagh as Slovackagh fo chlea soiagh er rere oardagh dunverys veih reiltys y Çheckoslovack er eebyrtys. Va'n possan ynsit liorish Sheckterys Obbreeaghtyn Er-lheh Goaldagh. Hooar Heydrich baase veih e ghortyn er 4 Mean Souree. Ren ny fysseree Natseeagh kiangley dy breagagh ny sidooryn Sheckagh as Slovackagh rish ny baljyn beggey Lidice as Ležáky. Va'n daa valley beg er nyn scryssey as nyn draartyssey; va dagh fer as guilley 14 d'eash as ny shinney lhiggit, as va'n chooid smoo jeh ny mraane as ny caillinyn ymmyrkit dys, as marrooit ayns, ny sleih-champyn Natseeagh.

Imraaghyn
Symnaghyn

Farraneyn-fys



Kianglaghyn magh

Docamadyn bentyn rish Co-whaiyl Wannsee, Thie Tashtee Wannsee
Reinhard Heydrich er ynnyd-eggey Yad Vashem
 shirveish ny merriu Reinhard Heydrich, naight-rollian Germaanagh
 shirveish ny merriu Reinhard Heydrich ayns Praag as Berleen, naight-rollian veih British Pathé nagh row currit magh (ny host)
 loayrtys Reinhard Heydrich
 Hitler cur ard-voylley da Reinhard Heydrich


Ronney:Ruggyryn 'sy vlein 1904
Ronney:Baaseyn 'sy vlein 1942
Ronney:Skimmee yn Freikorps
Ronney:Smooinaght noi-Heckagh
Ronney:Einsatzgruppen
Ronney:Aa-Chatolee Raueagh
Ronney:Ard-varrooderyn Germaanagh
Ronney:Skimmee chaggee Ghermaanagh hooar baase 'sy Nah Chaggey Dowanagh
Ronney:Etleyderyn Germaanagh 'sy Chied Chaggey Dowanagh
Ronney:Skimmee yn Gestapo
Reinhard
Ronney:Jantee yn Deherree
Ronney:Jantee yn Deherree ayns Bohemia as Moravia
Ronney:Feallee oik Interpol
Ronney:Etleyderyn Luftwaffe
Ronney:Olteynyn Choonseil Steat y Phroosh (y Ghermaan Natseeagh)
Ronney:Olteynyn Reichstag y Ghermaan Natseeagh
Ronney:Skimmee chaggee Ghermaanagh
Ronney:Feallee ass Halle (Saale)
Ronney:Toshee Natseeagh er nyn marroo ec ny Cochaarjyn
Ronney:Politickeyryn Germaanagh er ve er nyn marroo
Ronney:Oikee yn Phartee Natseeagh
Ronney:Claare Oie as Kay
Ronney:Obbreeaght Anthropoid
Ronney:Feallee ass Queiggey Sachsen
Ronney:Plannal yn Deherree
Ronney:Eaghtyraneyn Interpol
Ronney:Coadanys Bohemia as Moravia
Ronney:Cosneyderyn y Chrosh Yiarn (1939), 1d rang
Ronney:Jantee chynney-ghunverys ny Romanee
Ronney:Jantee Oie ny Skynnyn Liauyrey
Ronney:SS-Obergruppenführer